கேள்வி: தமிழ்நாடு உள்ளாட்சித் தேர்தல், 2011 பற்றி தகவல் சொல்.
பதில்: தமிழ்நாடு ஊராட்சி, பேரூராட்சி, நகராட்சி மற்றும் மாநகராட்சி என நான்கு வகையான தமிழ்நாடு உள்ளாட்சி அமைப்புகள் செயல்பாடுகளுக்கென அமைக்கப்பட்டுள்ள தமிழ்நாடு உள்ளாட்சி மன்றங்கள் உறுப்பினர்கள் மற்றும் தலைவருக்கான தமிழ்நாடு உள்ளாட்சி தேர்தல், 2011 (''Tamil Nadu Local Body Elections'') 2011 அக்டோபர் 17 மற்றும் 19 நாட்களில் நடத்தப்பட்டது. 2006 ஆம் ஆண்டில் நடைபெற்ற உள்ளாட்சித் தேர்தலில் தேர்வு செய்யப்பட்ட உள்ளாட்சி அமைப்புப் பிரதிநிதிகளின் பதவிக்காலம் அக்டோபர் 24, 2011 அன்று முடிவடைவதால் அந்தப் பதவிகளுக்கான தேர்தல்களை தமிழ்நாடு மாநிலத் தேர்தல் ஆணையம் நடத்தியது.
கேள்வி: தமிழ்நாடு உள்ளாட்சித் தேர்தல், 2011 - நகரப் பகுதிகள் குறித்து விரிவாக சொல்லுங்கள்.
பதில்: 1996, 2001 ஆம் ஆண்டுகளில் பேரூராட்சி, நகராட்சி மற்றும் மாநகராட்சிப் பகுதிகளில் மன்றத்தலைவரை மக்களே நேரடியாகத் தேர்வு செய்தனர். ஆனால் கடந்த 2006 ஆம் ஆண்டில் நடைபெற்ற உள்ளாட்சித் தேர்தலில் பேரூராட்சி, நகராட்சி மற்றும் மாநகராட்சிப் பகுதிகளின் உறுப்பினர்கள் தேர்வு செய்யப்பட்டு அந்த உறுப்பினர்களிலிருந்து ஒருவரைத் தலைவராகத் தேர்வு செய்யும் முறை கடைப்பிடிக்கப்பட்டது. 2011 ஆம் ஆண்டிற்கான உள்ளாட்சித் தேர்தலில் முன்பு நடைமுறையிலிருந்த மக்களே நேரடியாகத் தலைவரைத் தேர்வு செய்யுமாறு சட்டம் திருத்தப்பட்டுள்ளது. இதனால் பேரூராட்சி, நகராட்சி மற்றும் மாநகராட்சிப் பகுதியிலுள்ள வாக்காளர்கள் தங்கள் பகுதிக்கென ஒரு உறுப்பினர் மற்றும் தலைவர் என இரண்டு பதவிகளுக்கும் தனித்தனியாக இரு வாக்குகளைப் பதிவு செய்ய வேண்டும்.
கேள்வி: தமிழ்நாடு உள்ளாட்சித் தேர்தல், 2011 - நகரப் பகுதிகள் பற்றி தகவல் சொல்.
பதில்: நகரப் பகுதிகளில், 1 கோடியே, 80 ஆயிரத்து, 195 ஆண் வாக்காளர்களும், 99 லட்சத்து, 13 ஆயிரத்து, 703 பெண் வாக்காளர்களும், 453 இதர வாக்காளர்களுமாக, மொத்தம், 1 கோடியே, 99 லட்சத்து, 94 ஆயிரத்து, 351 வாக்காளர்கள் இருந்தனர். இவர்கள் வாக்களிப்பதற்காக 25 ஆயிரத்து, 590 வாக்குச் சாவடிகள், நகர்ப் பகுதிகளில் அமைக்கப்பட்டன. இத்தேர்தலுக்காக 80 ஆயிரத்து 500 மின்னணு வாக்குப்பதிவு இயந்திரங்கள் பயன்படுத்தப்பட்டன.
கேள்வி: தமிழ்நாடு உள்ளாட்சித் தேர்தல், 2011 - வேட்பாளர்கள் செலவு பற்றி நீங்கள் என்ன அறிந்துள்ளீர்கள்?
பதில்: உள்ளாட்சித் தேர்தலில் போட்டியிடும் வேட்பாளர்கள் அதிகபட்சமாகத் தேர்தல் செலவு எவ்வளவு செய்யலாம் என மாநிலத் தேர்தல் ஆணையம் தெரிவித்துள்ளது. இதன்படி; * ஊராட்சி மன்ற உறுப்பினர் - 3,750 * ஊராட்சி மன்றத் தலைவர் - 15,000 * ஊராட்சி ஒன்றிய உறுப்பினர் - 37,500 * மாவட்ட ஊராட்சி உறுப்பினர் - 75,000 * பேரூராட்சி மற்றும் மூன்றாம் நிலை நகராட்சித் தலைவர் - 56,250 * முதல் மற்றும் இரண்டாம் நிலை நகராட்சித் தலைவர் - 1,12, 500 * தேர்வு நிலை மற்றும் சிறப்பு நிலை நகராட்சித் தலைவர் - 2,25,000 * மாநகராட்சி மன்றத் தலைவர் (மேயர்) - 5,62,500 * சென்னை மாநகராட்சி மன்றத் தலைவர் (மேயர்) - 11,25,000 உள்ளாட்சித் தேர்தலில் போட்டியிட்ட வேட்பாளர்கள் அனைவரும் தேர்தல் முடிவுகள் அறிவிக்கப்பட்ட நாளிலிருந்து 30 நாட்களுக்குள் தேர்தல் அலுவலரிடம் தேர்தல் செலவுக் கணக்கை ஒப்படைக்க வேண்டும். ஒப்படைக்கத் தவறுபவர்கள் அடுத்து வரும் உள்ளாட்சித் தேர்தலில் போட்டியிடத் தடைவிதிக்கப்படும் எனவும் மாநில தேர்தல் ஆணையம் அறிவித்துள்ளது.
கேள்வி: தமிழ்நாடு உள்ளாட்சித் தேர்தல், 2011 - கிராமப் பகுதிகளுக்கான உறுப்பினர்கள் பற்றி நீங்கள் என்ன அறிந்துள்ளீர்கள்?
பதில்: 2011ல் நடைபெற்ற தமிழ்நாடு உள்ளாட்சித் தேர்தலில் மாவட்ட ஊராட்சிக் குழு, ஊராட்சி ஒன்றியக் குழு போன்ற கிராமப் பகுதிகளுக்கான உறுப்பினர் பதவிகளுக்குக் கட்சிகள் வாரியாகத் தேர்வு செய்யப்பட்டவர்கள் எண்ணிக்கை பட்டியல். {| class = "wikitable sortable" style="text-align:center;background:Oldlace; border:white;border-bottom 2px solid black;" |- ! style="background:#C2B280;"|கட்சி. !!style="background:#C2B280;"| மாவட்ட ஊராட்சிக் குழு (655) !!style="background:#C2B280;"| ஊராட்சி ஒன்றியக் குழு (6470) !! style="background:#C2B280;"|குறிப்புகள் |- |அ. இ. அ. தி. மு. க ||566 ||3727 || |- | தி. மு. க|| 26 ||934 || |- | பாரதீய ஜனதா || 2 ||31 || |- |மார்க்சிஸ்ட் கம்யூனிஸ்ட் கட்சி || 2 ||26 || |- |தே.மு.தி.க ||5 ||321 || |- |ம.தி.மு.க ||2 ||41 || |- | காங்கிரஸ் || 4 ||147 || |- | இந்திய பொதுவுடமைக் கட்சி || 4 || 46|| |- |பா.ம.க ||3 ||221 || |- | விடுதலை சிறுத்தைகள் ||- ||10 || |- | புதிய தமிழகம் ||- ||7 || |- | ராஜ்டீரிய ஜனதாதளம் ||- ||2 || |- | பகுஜன் சமாஜ் ||- ||1 || |- | பிற கட்சிகள் ||- ||4 || |- | தனிப்பட்டவர்கள் ||- ||636 || |} * மாவட்ட ஊராட்சி மன்றக் குழு உறுப்பினர் மற்றும் ஊராட்சி ஒன்றியக் குழு உறுப்பினர் தவிர கிராமப் பஞ்சாயத்துத் தலைவர் மற்றும் கிராமப் பஞ்சாயத்து உறுப்பினர் பதவிகள் கட்சி சார்பற்ற போட்டிகளாகும்.